Downloaded from YTS.MX
Official YIFY movies site: YTS.MX
Μέχρι σήμερα έχω την ίδια αντίδραση όταν βλέπω ένα B-17.
Δεν είναι πανέμορφο αεροσκάφος;
Είναι σαν γλυπτό.
Είναι υπέροχο στον αέρα όταν απογειώνεσαι.
Ρ. "ΡΟΖΙ" ΡΟΖΕΝΤΑΛ ΠΙΛΟΤΟΣ, 100ή ΟΜΑΔΑ
Όταν πετούσαμε σε σχηματισμό...
καμιά φορά με χίλια αεροσκάφη...
ήταν ένα πολύ όμορφο και εντυπωσιακό θέαμα.
Στους παγωμένους, γαλάζιους ουρανούς της Ευρώπης,
διεξαγόταν ένα νέο είδος μάχης σε ένα πρωτόγνωρο περιβάλλον.
Ήταν ένα μοναδικό γεγονός στην ιστορία των πολέμων.
Δεν είχε συμβεί ως τότε και δεν ξανασυνέβη έκτοτε.
Αεροπόροι από 40 αμερικανικές ομάδες βομβαρδιστικών
μάτωσαν και πέθαναν σε τεράστιους αριθμούς σε αερομαχίες.
Μία από αυτές τις ομάδες, υπερεπιθετική και απείθαρχη,
υπέστη τόσο πολλές απώλειες σε τόσο σύντομο χρονικό διάστημα
που έγινε γνωστή ως η Ματωμένη Ομάδα.
Η ΜΑΤΩΜΕΝΗ ΟΜΑΔΑ
ΠΟΛΕΜΟΣ ΣΤΗΝ ΕΥΡΩΠΗ
Η Γερμανία εισέβαλε στην Πολωνία.
Σε μια μεγάλη επίθεση γύρω στις εννέα, βομβαρδίστηκε η Βαρσοβία.
ΒΑΡΣΟΒΙΑ
Ο γερμανικός στρατός εισέβαλε σήμερα σε Ολλανδία και Βέλγιο
με πεζικό και αλεξιπτωτιστές.
ΠΑΡΑΔΟΣΗ ΤΩΝ ΟΛΛΑΝΔΩΝ
ΟΙ ΝΑΖΙ ΣΤΗ ΓΑΛΛΙΑ
Ποια είναι η πολιτική μας;
Θα πολεμήσουμε σε θάλασσα, ξηρά και αέρα.
Θα πολεμήσουμε μια τερατώδη τυραννία που δεν υπήρξε χειρότερή της
στα σκοτεινά και θλιβερά χρονικά του ανθρώπινου εγκλήματος.
ΤΟ ΛΟΝΔΙΝΟ ΒΟΜΒΑΡΔΙΣΤΗΚΕ
ΦΙΑΣΚΟ Η ΕΠΙΘΕΣΗ ΤΩΝ ΝΑΖΙ
Αν πέσει η Μεγάλη Βρετανία,
οι δυνάμεις του Άξονα θα ελέγχουν τις ηπείρους της Ευρώπης, της Ασίας
και της Αφρικής, και θα είναι σε θέση
να επιτεθούν σφοδρά με στρατό και ναυτικό εναντίον αυτού του ημισφαιρίου.
Σήμερα το πρωί γίναμε μάρτυρες
του σφοδρού βομβαρδισμού του Περλ Χάρμπορ από εχθρικά αεροπλάνα.
Δεν είναι αστείο. Είναι κανονικός πόλεμος.
ΕΠΙΘΕΣΗ ΣΤΗ ΧΑΒΑΗ
ΚΗΡΥΞΗ ΠΟΛΕΜΟΥ
Ζητώ από το Κογκρέσο να κηρύξει
ότι μετά την απρόκλητη
και ύπουλη επίθεση από την Ιαπωνία,
είμαστε σε κατάσταση πολέμου.
ΙΤΑΛΙΑ, ΓΕΡΜΑΝΙΑ ΚΗΡΥΣΣΟΥΝ ΠΟΛΕΜΟ
Εκείνες τις μέρες, η χιτλερική Γερμανία ήλεγχε την ηπειρωτική Ευρώπη.
Η Μεγάλη Βρετανία ήταν μόνη και ευάλωτη,
η τελευταία ζωντανή ευρωπαϊκή δημοκρατία σε πόλεμο με τους ναζί.
Το ερώτημα ήταν πώς να ανταποδώσουμε το χτύπημα στον εχθρό.
Η βρετανική διοίκηση βομβαρδιστικών χτυπούσε τη Γερμανία αδιάκοπα
αλλά αναποτελεσματικά από το 1940,
με τεράστιες απώλειες σε νυχτερινές επιδρομές που συχνά δεν έβρισκαν στόχο.
Υπήρχε σαφής και υπαρκτός κίνδυνος για την παγκόσμια δημοκρατία
λόγω των ναζί.
Έτσι, ο πατριωτισμός ήταν κάτι που η Μεγάλη Γενιά...
ΣΤ. ΣΠΙΛΜΠΕΡΓΚ ΣΚΗΝΟΘΕΤΗΣ
η γενιά του πατέρα μου, έπαιρνε πολύ σοβαρά.
Δεν μου είναι καθόλου βάρος να σας μιλήσω
αφού πρόκειται για το αγαπημένο μου θέμα, την αεροπορία στρατού.
ΤΖ. "ΤΖΙΜΙ" ΣΤΙΟΥΑΡΤ ΠΙΛΟΤΟΣ, 453η
Δεν μιλάω από μακροχρόνια εμπειρία,
υπηρετώ μόλις έναν χρόνο,
αλλά έμαθα πολλά για όσα προσφέρει η πολεμική αεροπορία.
Γι' αυτά θέλω να σας μιλήσω.
Η αεροπορία στρατού χρειάζεται 15.000 σμηναγούς,
40.000 υποσμηναγούς, 35.000 σμηνίες.
Νέοι άντρες της Αμερικής, το μέλλον σας είναι στον ουρανό.
Σας περιμένουν τα φτερά σας.
Ήμουν δευτεροετής στο κολέγιο
και σκεφτόμουν μόνο πώς να κυνηγάω κορίτσια και να πίνω ουίσκι.
ΤΖ. "ΛΑΚΙ" ΛΑΚΑΝΤΟΥ ΠΙΛΟΤΟΣ, 100ή
Στο μεταξύ, συνέβη το Περλ Χάρμπορ.
Μαζί με άλλα μέλη της αδελφότητάς μου, καταταχτήκαμε ως δόκιμοι αεροπόροι.
Προσοχή!
Εκείνη την εποχή, υπήρχε πολύς αντισημιτισμός.
Άκουγα τον Χίτλερ να λέει για την ανωτερότητα της άριας φυλής
και είχα μια αίσθηση απογοήτευσης που δεν μπορούσα να κάνω τίποτα γι' αυτό.
Ξαφνικά, η απογοήτευση εξαφανίστηκε.
Ένιωσα ότι μπορούσα να κάνω κάτι.
Σκέφτηκα ότι το καλύτερο θα ήταν να υπηρετήσω ως πιλότος.
ΚΕΝΤΡΟ ΚΑΤΑΤΑΞΗΣ
Την επόμενη μέρα δήλωσα εθελοντής για δόκιμος στην αεροπορία.
Πριν καταταγούν, χιλιάδες Αμερικανοί ιπτάμενοι δεν είχαν μπει
σε αεροπλάνο και δεν είχαν πυροβολήσει τίποτα άλλο εκτός από σκίουρους.
Τα πληρώματα προέρχονταν από κάθε μέρος της Αμερικής
και από κάθε κοινωνικό υπόβαθρο.
Σπουδαστές ιστορίας του Χάρβαρντ και ανθρακωρύχοι της Δυτικής Βιρτζίνια.
Δικηγόροι της Ουόλ Στριτ και γελαδάρηδες της Οκλαχόμα.
Ινδάλματα του Χόλιγουντ και αστέρια του φούτμπολ.
Οι δόκιμοι πέρασαν τις εξετάσεις.
Σειρά έχουν τα μαθήματα πτήσης.
Κάθε εκπαιδευτής είχε τέσσερις μαθητές.
Οι άλλοι τρεις είχαν πτητική εμπειρία, εγώ καθόλου.
Δεν είχα μπει ποτέ σε αεροπλάνο.
Μετά από περίπου δέκα ώρες, πετούσαμε σόλο.
Εκεί πάνω δεν υπάρχει κανείς να σε βοηθήσει.
ΤΖ. ΚΛΑΡΚ ΠΙΛΟΤΟΣ, 100ή
Είσαι μόνος σου.
Έγινα πλοηγός επειδή απέτυχα ως πιλότος.
Χ. ΚΡΟΣΜΠΙ ΠΛΟΗΓΟΣ, 100ή
Με έκοψαν.
Δεν θα ξεχάσω ότι αυτός που με απέρριψε ήταν ο υποσμηναγός Μέιταγκ,
ταιριαστό όνομα για κάποιον που κόβει πιλότους.
ΤΖ. ΑΡΜΑΝΙΝΙ ΒΟΜΒΑΡΔΙΣΤΗΣ
Είχα έναν εκπαιδευτή που ήταν έτοιμος να με κόψει
και είπε "Έτσι κι αλλιώς θα σκοτωθείς,
αλλά θα σου πω κάτι. Πάω να καθίσω κάτω από το δέντρο.
Αν πετάξεις τρεις φορές στον κύκλο και προσγειωθείς, είσαι μέσα.
Αν δεν μπορέσεις, κόβεσαι".
ΣΤΡΑΤΟΣ ΗΠΑ
Πετούσαμε από τις οκτώ το πρωί ως τις οκτώ το βράδυ.
Έκανα διάφορους ελιγμούς, Σαντέλ και Λέιζι Ες.
Στα σπάνια ρεπό μας κάναμε αερομαχίες.
Ποτέ δεν απόλαυσα κάτι περισσότερο από όσο εκείνες τις μέρες.
Σαράντα συμμαθητές μου αποφοίτησαν από τη σχολή πιλότων
μαζί μ' εμένα.
ΑΞΙΩΜΑΤΙΚΟΙ - ΤΑΞΗ 43-Β
Μας έστειλαν όλους στα B-17. Δεν είχαμε μπει ποτέ σε B-17.
Το Ιπτάμενο Φρούριο της Boeing, με δεκαμελές πλήρωμα,
είναι το νέο βομβαρδιστικό με ταχύτητα 480 χλμ. την ώρα.
Τα εξογκώματα στην άτρακτο είναι πυργίσκοι για πυροβόλα.
Με κινητήρες 4.000 ίππων,
έχει εμβέλεια 4.800 χλμ. χωρίς ανεφοδιασμό.
Το B-17 ήταν το πρώτο εξαρχής επιθετικό και αμυντικό αεροσκάφος.
Ως επιθετικό, έριχνε τεράστιο φορτίο βομβών.
Ονομαζόταν Ιπτάμενο Φρούριο επειδή είχε πολλά πυροβόλα 50 χιλιοστών.
Η αίσθηση του B-17 ήταν υπέροχη.
Το αεροπλάνο ανταποκρινόταν υπέροχα, συντονιστήκαμε αμέσως.
Ήμουν πολύ χαρούμενος στα B-17.
Κάναμε περίπου πέντε ή έξι μήνες πρακτικής εξάσκησης
πριν την αποστολή στο εξωτερικό.
Τον Μάιο του 1943 μας έστειλαν στην Αγγλία...
Φ. ΜΕΡΦΙ ΠΛΟΗΓΟΣ, 100ή
να ενταχθούμε στην 8η Αεροπορία.
Πριν φύγουμε για την Ευρώπη, μας είπαν
"Κοιτάξτε αριστερά και δεξιά σας. Μόνο ένας από εσάς θα επιστρέψει".
Πηγαίναμε στην Ευρώπη να πεθάνουμε.
Καθώς τα πληρώματα της 100ής έφταναν στη νέα τους βάση
στην επαρχία της ανατολικής Αγγλίας, ο πόλεμος έμπαινε σε νέα φάση.
ΘΟΡΠ ΑΜΠΟΤΣ ΑΝΑΤΟΛΙΚΗ ΑΓΓΛΙΑ
Ήταν η επίσημη έναρξη του Πόιντ Μπλανκ, της εκστρατείας βομβαρδισμών όλο το 24ωρο.
Οι Αμερικανοί βομβάρδιζαν τη μέρα κι οι Βρετανοί τη νύχτα.
Σκοπός ήταν η αεροπορική υπεροχή πάνω από τη βόρεια Ευρώπη
πριν την D-Day την επόμενη άνοιξη.
Χωρίς αεροπορική υπεροχή δεν μπορούσε να γίνει εισβολή.
ΘΟΡΠ ΑΜΠΟΤΣ ΑΝΑΤΟΛΙΚΗ ΑΓΓΛΙΑ
100ή ΟΜΑΔΑ ΒΟΜΒΑΡΔΙΣΜΟΥ ΑΡΧΗΓΕΙΟ
Είχαμε μόλις φτάσει και γνωριζόμασταν μεταξύ μας,
και ο Κινγκ, ο πιλότος, με ρώτησε "Τι έκανες πριν;"
Ρ. ΚΙΝΓΚ ΠΙΛΟΤΟΣ, 100ή
Είπα "Πρόσφατα δούλευα ως καουμπόι".
Ο. "ΚΑΟΥΜΠΟΪ" ΡΟΑΝ ΠΙΛΟΤΟΣ, 100ή
Και είπε "Ωραία, στο εξής θα σε λένε Καουμπόι".
Η 100ή ήταν νεαρή μονάδα και είχε κάποιους αρκετά ριψοκίνδυνους νεαρούς κυβερνήτες.
Ο Γκέιλ Κλέβεν ήταν διοικητής μοίρας...
ΓΚ. "ΜΠΑΚ" ΚΛΕΒΕΝ ΠΙΛΟΤΟΣ, 100ή
και ύπαρχος ήταν ο Τζον Ίγκαν.
ΤΖ. "ΜΠΑΚΙ" ΙΓΚΑΝ ΠΙΛΟΤΟΣ, 100ή
Δεν ήταν υποχρεωμένοι να πετούν, αλλά πάντα πετούσαν.
ΝΤ. Λ. ΜΙΛΕΡ ΣΥΓΓΡΑΦΕΑΣ
Οι άντρες τους τους θαύμαζαν.
Ο Μπακ Κλέβεν και ο Μπάκι Ίγκαν φορούσαν κασκόλ,
έβαζαν τα καπέλα τους λίγο στραβά και ήταν αρκετά αλαζόνες.
Ήταν στη λέσχη αξιωματικών και έλεγαν
"Υποσμηναγέ, τροχοδρόμησε εδώ, θέλω να σου μιλήσω".
350ή ΟΜΑΔΑ ΒΟΜΒΑΡΔΙΣΜΟΥ
Ο Ίγκαν και ο Κλέβεν
είχαν φιλοδοξία ζωής να πιλοτάρουν αεροπλάνο.
Και αυτό έκαναν.
Κάτι που αγαπούν για μια χώρα που αγαπούν.
Σ. ΠΑΡΙΝΤΟΝ ΙΣΤΟΡΙΚΟΣ
Πίστευαν στην αποστολή τους.
Κλέβεν και Ίγκαν οδήγησαν την 100ή
ενάντια στην ισχυρότερη αεροπορική δύναμη στον κόσμο, τη γερμανική Λουφτβάφε,
οι βετεράνοι της οποίας είχαν πολεμήσει σε Ισπανία, Νορβηγία, Πολωνία,
Γαλλία, Ρωσία, Ελλάδα, Βόρεια Αφρική και Αγγλία.
Θα καταλάβουν πόσο τεράστιο λάθος έκαναν...
ΦΡΑΝΚΛΙΝ ΝΤ. ΡΟΥΖΒΕΛΤ
ΠΡΟΕΔΡΟΣ ΗΠΑ ΟΜΙΛΙΑ ΣΤΟ ΚΟΓΚΡΕΣΟ, 1943
πιστεύοντας ότι οι ναζί θα έχουν για πάντα αεροπορική υπεροχή.
Αυτή η υπεροχή χάθηκε για πάντα.
Πιστεύουμε ότι οι ναζί και οι φασίστες αυτό ζήτησαν
και αυτό θα λάβουν.
ΙΟΥΝΙΟΣ 1943
ΕΝΑΝ ΧΡΟΝΟ ΠΡΙΝ ΤΗΝ D-DAY
Σμηναγοί Κερκ και Τόμσον, υποσμηναγός Μπούσκα,
Άιβερσον, Χόλουγουεϊ και Χόκερς, πετάτε σήμερα.
Ετοιμαστείτε.
Ερχόταν μπροστά ο διοικητής,
τραβούσε μια κουρτίνα
κι έβλεπες μια κόκκινη κορδέλα προς στον στόχο.
ΜΠ. ΟΛΣΧΑΟΥΖ ΠΥΡΟΒΟΛΗΤΗΣ, 100ή
Αυτή η ομάδα κτιρίων είναι ο στόχος σας.
Στοχεύετε αυτό το κτίριο.
Αν η διάταξη βομβαρδισμού σας συγκεντρωθεί σε αυτήν την περιοχή,
θα χτυπήσετε πολύ αποτελεσματικά το εργοστάσιο.
Κατεβαίναμε από το τζιπ, τακτοποιούσαμε τα πράγματα,
ανεβαίναμε στο αεροπλάνο και φεύγαμε.
Ρ. ΟΥΟΛΦ ΠΙΛΟΤΟΣ, 100ή
Πετώντας σε σχηματισμό αυτοάμυνας, τον λεγόμενο "κυτίο μάχης",
με συνολική δύναμη πυρός 13 πυροβόλων σε κάθε αεροπλάνο,
περνούσαν μαχόμενοι προς τον στόχο μέσα από κύματα εχθρικών αεροπλάνων.
Στα αεροδρόμια, τα Thunderbolt είναι έτοιμα.
Πάνε να συναντήσουν τα βομβαρδιστικά.
Οι δύο ομάδες συναντώνται πάνω από τη Μάγχη.
Με τα μαχητικά να περιπολούν γύρω από τα βομβαρδιστικά,
η ιπτάμενη αρμάδα μπαίνει στην εχθρική περιοχή.
Τα βομβαρδιστικά λάμβαναν περιορισμένη προστασία από τα μικρότερα,
πιο ευέλικτα μαχητικά αεροπλάνα, όπως το P-47 Thunderbolt,
των οποίων η περιορισμένη εμβέλεια τα υποχρέωνε να αποχωρούν
μόλις έφταναν βαθιά στη Γερμανία.
Τα πληρώματα βρίσκονταν σ' έναν κόσμο
όπου δεν μπορούσαν να επιβιώσουν σωματικά χωρίς εξειδικευμένο ρουχισμό,
χωρίς εξειδικευμένο εξοπλισμό,
χωρίς να αναπνέουν οξυγόνο που διοχετευόταν με αντλία.
Σε μεγάλο υψόμετρο έπρεπε να έχουμε οξυγόνο,
έτσι φορούσαμε μάσκα οξυγόνου στο πρόσωπό μας.
Είχε πάρα πολύ κρύο. Πολικές θερμοκρασίες.
Επιχειρούσαμε στους -45 με -50 βαθμούς Κελσίου.
Η συνοδεία των μαχητικών δεν είχε την εμβέλεια
να συνοδεύσει τα B-17 σε όλη τη διαδρομή στους στόχους μέσα στη Γερμανία,
έτσι τα μαχητικά επέστρεφαν στην Αγγλία.
Θυμάμαι ότι αφού περάσαμε για πρώτη φορά τη Μάγχη
και κοίταξα κάτω συνειδητοποιώντας ότι βρισκόμασταν πάνω από εχθρικό έδαφος,
είχα έναν κόμπο στον λαιμό μου. Ήμουν αγχωμένος.
Μαύρος καπνός από τα αντιαεροπορικά που έρχονται από πυροβόλα στο έδαφος.
Τα αντιαεροπορικά ήταν 88άρια πυροβόλα που έριχναν οβίδες μέχρι τα 40.000 πόδια.
Η οβίδα έσκαγε στον αέρα εκτοξεύοντας χιλιάδες θραύσματα.
Το περίβλημα του αεροπλάνου δεν είναι ατσάλι, είναι αλουμίνιο.
Τα θραύσματα άνοιγαν τρύπες στο αεροπλάνο.
Ήταν η πρώτη φορά που δεχόμουν τόσο σφοδρά πυρά αντιαεροπορικών,
και ήταν τρομακτικό.
Αντιμετωπίζαμε πολύ έμπειρους,
καλά εξοπλισμένους και καλά εκπαιδευμένους αντιπάλους.
Εκείνοι ήταν επαγγελματίες, ενώ εμείς ερασιτέχνες.
Όταν ο σχηματισμός πλησίαζε τον στόχο του,
οι βομβαρδιστές υπολόγιζαν μεταβλητές όπως ταχύτητα και διεύθυνση του ανέμου
στις διόπτρες Norden,
άκρως απόρρητες συσκευές σκόπευσης που καθοδηγούσαν τα αεροπλάνα
στο βέλτιστο σημείο απελευθέρωσης των βομβών.
Η διόπτρα Norden ήταν τόσο ακριβής
που μπορούσες από τα 20.000 πόδια να ρίξεις τις βόμβες μέσα σ' ένα βαρέλι.
Όταν ρίχναμε βόμβες, έβλεπα να τις ρίχνουν τα άλλα αεροπλάνα...
Τ. ΜΠΑΝΚΣΤΟΝ ΡΙΠΤΗΣ ΒΟΜΒΩΝ, 100ή
αλλά μέσα από το ρύγχος μας έβλεπα και τις βόμβες που ρίχναμε εμείς.
Και μετά, όταν έσκαγαν, μπορούσαμε να δούμε τις εκρήξεις.
Οι πρώτες βόμβες έπεσαν
και ο στόχος είναι ήδη κρυμμένος από τις φωτιές που έχουν ανάψει.
Χτυπήθηκε ένα εργοστάσιο ηλεκτρισμού, υποβρύχια υπό κατασκευή
και τουλάχιστον ένα υποβρύχιο στο νερό.
Ρίξαμε τις βόμβες μας,
μας επιτέθηκαν μαχητικά, κανείς δεν τραυματίστηκε.
Σκέφτηκα "Δεν είναι και τόσο άσχημα".
Οι πρώτες αποστολές της 100ής ήταν κυρίως παράκτιοι στόχοι,
όπως βάσεις υποβρυχίων και εργοστάσια σε Γαλλία και Νορβηγία.
ΣΕΝ-ΝΑΖΑΡ - ΛΕ ΜΑΝ - ΠΑΡΙΣΙ ΛΙΛ - ΒΡΕΜΗ - ΑΜΒΟΥΡΓΟ
Η αεροπορία προσπαθούσε να καταστρέψει
την πολεμική μηχανή της ναζιστικής Γερμανίας.
Τα εργοστάσια που κατασκεύαζαν αεροπλάνα και τανκς.
Τα εργοστάσια παραγωγής ρουλεμάν.
Στα βρετανικά αεροδρόμια τα νέα της μάχης κυκλοφόρησαν.
Πολλά από τα φρούρια ήταν χτυπημένα.
Κάποια ήρθαν με βλάβη σε κινητήρες ή στο σύστημα προσγείωσης.
Το B-17 είχε τη φήμη ότι ήταν αξιόπιστο και ασφαλές,
ότι θα σε έφερνε πίσω. Επέστρεφες χωρίς τρεις κινητήρες.
Μπορούσες να χάσεις το μισό κάθετο σταθερό στην ουρά
και να γυρίσεις πίσω.
Σε γύριζε πίσω με δύο κινητήρες, έχω δει να γυρίζουν με έναν.
Τ. ΤΖΕΦΡΙ ΔΙΟΙΚΗΤΗΣ, 100ή
17 ΑΥΓΟΥΣΤΟΥ 1943
ΔΕΚΑ ΜΗΝΕΣ ΠΡΙΝ ΤΗΝ D-DAY
ΑΙΘΟΥΣΑ ΕΝΗΜΕΡΩΣΗΣ
Τα πάντα θα άλλαζαν για την 8η
με τη μεγαλύτερη επιδρομή που είχαν κάνει ως τότε.
Ένα διπλό χτύπημα κατά των εργοστασίων ρουλεμάν στο Σβάινφουρτ
και των εργοστασίων των Messerschmitt στο Ρέγκενσμπουργκ,
παρά πολύ καλά φυλασσόμενοι στόχοι βαθιά μέσα στη Γερμανία.
Η 100ή εντάχθηκε στη δύναμη του Ρέγκενσμπουργκ.
Όταν τράβηξαν την κουρτίνα μπροστά από τον χάρτη,
και είδαμε την κόκκινη γραμμή να διασχίζει όλη τη Γερμανία,
σκεφτήκαμε "Αμάν!"
Το σχέδιο είχε καταστρωθεί μεγαλοφυώς.
Είχαμε...
ΠΤΕΡΑΡΧΟΣ Κ. ΛΕΜΕΪ ΔΙΟΙΚΗΤΗΣ
την 3η Σμηναρχία Βομβαρδισμού του ΛεΜέι που θα χτυπούσε
τα εργοστάσια στο Ρέγκενσμπουργκ και μετά θα πήγαινε στην Αφρική.
Δέκα λεπτά πίσω τους θα ήταν η 1η Σμηναρχία Βομβαρδισμού
που θα χτυπούσε τα εργοστάσια ρουλεμάν στο Σβάινφουρτ και θα γύριζε στην Αγγλία.
Οι Γερμανοί θα έπρεπε να αποφασίσουν ποια ομάδα θα χτυπούσαν.
Αλλά είναι Αύγουστος και έχει ομίχλη στην Αγγλία.
ΔΡ Κ. ΚΡΕΪΝ ΙΣΤΟΡΙΚΟΣ
Βγήκαμε εκείνο το πρωί.
Είχα πάρει φανάρια και φακούς για να καθοδηγήσω τα αεροπλάνα.
Συγκεντρωθήκαμε με δέκα λεπτά καθυστέρηση, αλλά απογειωθήκαμε.
Ο Κέρτις ΛεΜέι είχε εκπαιδεύσει τη σμηναρχία του
να απογειώνεται με ομίχλη.
Όμως η άλλη σμηναρχία δεν είχε εκπαιδευτεί.
Έτσι, ξαφνικά, ο ΛεΜέι έχει όλους τους δικούς του σε σχηματισμό
ενώ η άλλη σμηναρχία δεν έχει απογειωθεί ακόμα.
Στο τέλος, αντί για δεκάλεπτο κενό, είχαν δίωρο κενό.
Η γερμανική ταινία δείχνει πόσο γρήγορα τα 109 τους
και τα Focke-Wulf 190 αναλαμβάνουν δράση.
Είχαν άφθονο χρόνο να στείλουν τα μαχητικά στο επιλεγμένο σημείο
και μάλιστα σε αριθμούς ως και δεκαπλάσιους από τα δικά μας.
Περάσαμε τη Μάγχη. Ήταν μια όμορφη μέρα.
Φτάνοντας στην Ολλανδία, ήταν σαν να εξερράγη ο κόσμος.
Αυτό κράτησε δύο ώρες.
Η εκπαίδευση που είχαμε μας άφησε με την εντύπωση
ότι θα ξεφεύγαμε από τα γερμανικά μαχητικά.
Φυσικά, είδαμε στην πράξη ότι αυτό δεν ήταν αλήθεια.
Υπήρχαν αντιαεροπορικά, μαχητικά, κι άλλα αντιαεροπορικά.
Άκουγα το κροτάλισμα του πυροβόλου από τον άνω πυργίσκο.
Το αεροπλάνο του Κλέβεν δέχτηκε έξι πλήγματα.
Κατέστρεψαν το υδραυλικό σύστημα και έναν κινητήρα.
Το πιλοτήριο φλέγεται.
Ο Κλέβεν γυρίζει, βλέπει τον ασυρματιστή-πυροβολητή
κι ο ασυρματιστής-πυροβολητής δεν έχει πόδια. Είχε ακρωτηριαστεί.
Ακόμα θυμάμαι ένα αεροπλάνο,
έβγαινε φωτιά από κάθε άνοιγμα της ατράκτου.
Το ονειρευόμουν για πολύ καιρό.
Κάθε μέλος του πληρώματος
πολεμούσε για τη νίκη της δημοκρατίας και της ελευθερίας.
Αλλά όταν είσαι στη μάχη, ξέρεις για ποιον πολεμάς;
Για εκείνους που κάθονται αριστερά και δεξιά σου.
Για εκείνους που είναι μπροστά και πίσω σου.
Γι' αυτούς πολεμάς.
Ο Κλέβεν ήταν στο πιλοτήριο και ο συγκυβερνήτης του είπε
"Πρέπει να εγκαταλείψουμε".
Ο Κλέβεν είπε "Θα φτάσουμε στον στόχο. Θα ολοκληρώσουμε την αποστολή".
Πέντε λεπτά πριν από τον στόχο, όλα σταμάτησαν.
Ούτε μαχητικά ούτε αντιαεροπορικά.
Ρίξαμε επιτυχώς τις βόμβες μας.
Με ελάχιστα καύσιμα,
η ομάδα του Ρέγκενσμπουργκ πέρασε τις Άλπεις φτάνοντας στη Βόρεια Αφρική,
ενώ η ομάδα του Σβάινφουρτ πέταξε απευθείας στα νύχια της Λουφτβάφε.
Έτσι, οι Γερμανοί θέρισαν τους άντρες του ΛεΜέι,
προσγειώθηκαν, ήπιαν σναπς, επανεξοπλίστηκαν, ανεφοδιάστηκαν
και χτύπησαν την ομάδα του Σβάινφουρτ.
Ολόκληρη η Λουφτβάφε επιτέθηκε στην ομάδα του Σβάινφουρτ και τη διέλυσε.
Φτάνοντας το βράδυ στη Βόρεια Αφρική,
τα πληρώματα της 100ής Ομάδας ήταν καταπονημένα και κουρασμένα.
Αλλά ένιωθαν τυχεροί που επέζησαν.
Κάθε διοικητής που στέλνει δυνάμεις σε μια μάχη
ενώ υστερούν αριθμητικά, έχουν ανεπαρκή εξοπλισμό...
ΑΝΤΙΠΤΕΡΑΡΧΟΣ Α. ΙΚΕΡ ΔΙΟΙΚΗΤΗΣ 8ης
και ελάχιστη εκπαίδευση, πρέπει να πάρει πολύ δύσκολες αποφάσεις.
Είναι σαν να τους καταδικάζεις σε θάνατο.
Προσγειώθηκα στην Αγγλία το καλοκαίρι του 1943
και με έστειλαν στην 100ή Ομάδα Βομβαρδισμού.
Ο Ρόζι Ρόζενταλ έφτασε στη μονάδα
ως πλήρωμα αντικατάστασης για τα πληρώματα που χάθηκαν.
Ο Ίγκαν άκουσε ότι ο νεαρός Ρόζι ήταν πολύ καλός πιλότος.
Έτσι, ο Ίγκαν τον πήρε έξω, τον δοκίμασε στην πράξη
και του είπε "Σε θέλω στη μοίρα μου".
Έτυχε να είμαι στο μπαρ.
Έπινα το συνηθισμένο μου ουίσκι κι ένιωσα ένα χτύπημα στον ώμο.
Γυρίζω και βλέπω τον διοικητή της μοίρας.
Μου λέει "Λάκι, καλύτερα να πας να κοιμηθείς λίγο.
Αύριο πετάς".
ΟΚΤΩΒΡΙΟΣ 1943
ΟΚΤΩ ΜΗΝΕΣ ΠΡΙΝ ΤΗΝ D-DAY
Όταν ο καιρός στη Γερμανία καθάρισε στις 8 Οκτωβρίου,
οι Αμερικανοί εξαπέλυσαν μια σειρά αποστολών με τη μέγιστη δύναμη
για να καταστρέψουν εργοστάσια κατασκευής αεροσκαφών.
Οι αεροπόροι αργότερα θα την ονόμαζαν Μαύρη Βδομάδα.
Στις 8 Οκτωβρίου, 855 αεροπλάνα έφυγαν από τη Βρετανία
για επιδρομή στη Βρέμη και το Βέγκεσακ.
Ήταν φορτωμένα με 1.100 τόνους βομβών και 2,75 εκατ. βλήματα πυροβόλων.
Καθώς φεύγαμε από τον στόχο, με την άκρη του ματιού μου,
είδα δύο Fw 190 να έρχονται κατά πάνω μας.
Πέτυχαν το αεροπλάνο ακριβώς μπροστά μου
το οποίο βγήκε από τον σχηματισμό και εξερράγη.
Η ομάδα αποδεκατίστηκε.
Βγήκαμε από τον σχηματισμό. Ο κινητήρας τρία είχε πιάσει φωτιά.
Ο Κλέβεν προσπάθησε να αναλάβει επικεφαλής, αλλά καταρρίφθηκε.
Ο Κλέβεν χτυπήθηκε.
Στο αεροπλάνο επικρατεί χάος. Καίγονται. Πρέπει να εγκαταλείψουν.
Ο Κλέβεν καταρρίπτεται.
Αυτό αφήνει ένα τεράστιο κενό στην 100ή Ομάδα Βομβαρδισμού.
Και, ουσιαστικά, όλοι πιστεύουν ότι είναι νεκρός.
Ήταν η πρώτη φορά που πραγματικά αμφέβαλλα ότι θα επέστρεφα.
Το αεροπλάνο μου, το Ρόζις Ρίβετερς, είχε σοβαρές ζημιές
και δύο σβηστούς κινητήρες.
Αφού ρίξαμε τις βόμβες,
έφερα πίσω ό,τι είχε απομείνει από τον σχηματισμό.
Μόλις έξι αεροπλάνα.
Φανταστείτε το ηθικό όταν χάνεις τόσα πληρώματα σε μία μέρα.
Αμέσως άδειαζαν τους θαλάμους.
Μόλις έπεφτε ένα αεροπλάνο, τους άδειαζαν. Έμπαινες σε έναν άδειο θάλαμο.
Ο Ίγκαν ήταν στο Λονδίνο με άδεια όταν έμαθε ότι ο Κλέβεν είχε καταρριφθεί.
Θύμωσε τόσο πολύ, που ακύρωσε αμέσως την άδειά του,
γύρισε στη βάση και είπε "Θα ηγηθώ της επόμενης αποστολής".
Η επιδρομή στο Μίνστερ είχε στόχο την πόλη,
κάτι καινούργιο για την 8η Αεροπορία.
Στόχος ήταν ένα στρατηγικής σημασίας αμαξοστάσιο τρένων στο κέντρο της πόλης
και η γειτονική συνοικία όπου έμεναν οι εργάτες του.
Στον αγώνα κατά της ναζιστικής τυραννίας, έγινε στόχος και η ανθρώπινη σάρκα,
ένα απαραίτητο κομμάτι της πολεμικής μηχανής του ράιχ.
Υπήρχε ένταση στην αίθουσα.
Πολλοί αεροπόροι, για πρώτη φορά, είχαν αντιρρήσεις για την αποστολή.
Ο Ίγκαν πήρε τον λόγο.
Θα πετούσαν την αποστολή για τον Κλέβεν, θα ήταν μια επιδρομή εκδίκησης.
ΜΙΝΣΤΕΡ
Επειδή είχαμε μεγάλες απώλειες, η ομάδα μας ήταν αρκετά αποδυναμωμένη.
Μπορέσαμε να σηκώσουμε μόνο 13 αεροπλάνα.
Στις επιθέσεις των γερμανικών μαχητικών,
αν ο σχηματισμός σου ήταν χαλαρός, αν είχες 13 αεροσκάφη αντί για 18,
οι Γερμανοί θα χτυπούσαν τον μικρότερο στόχο.
Μας επιτέθηκαν αμέσως πάνω από 200 γερμανικά μαχητικά.
Δύο Me 109 ήρθαν από πίσω μας και σκότωσαν τον πυροβολητή της ουράς.
Με βρήκαν θραύσματα από μια οβίδα που εξερράγη
και έπεσα στο πάτωμα.
Ήταν εμφανές ότι το αεροπλάνο ήταν εκτός ελέγχου και ότι πέφταμε.
Θυμάμαι ότι ήμασταν περίπου στα 21 με 22.000 πόδια.
Το έδαφος φαινόταν απίστευτα μακριά, αλλά δεν είχα άλλη επιλογή.
Έπρεπε να βγω και βγήκα.
Κατεβήκαμε στην πίστα και περιμέναμε.
Τελικά, ήρθε ένας από τους δικούς μας.
Μόνο ένα αεροπλάνο της 100ής είχε επιστρέψει.
Ο Ρόζενταλ ήταν ο πιλότος του.
Είχε δει πάρα πολλά άσχημα πράγματα.
Πήγαμε στη λέσχη αξιωματικών. Υπήρχε μια παγερή σιωπή.
Ήταν κάποιοι που δεν είχαν πετάξει στην αποστολή
και κανείς δεν μας πλησίαζε.
Είχαμε μείνει μόνοι μας. Ήταν πολύ παράξενο συναίσθημα.
Σίγουρα νιώσαμε την απώλεια εκείνων που είχαν καταρριφθεί.
Εγώ ειδικά έχασα τον καλύτερό μου φίλο στην αποστολή στο Μίνστερ.
Όταν καταρρίφθηκαν ο Ίγκαν και ο Κλέβεν,
ήταν ένα τρομακτικό πλήγμα στο ηθικό αφού όλοι τους θεωρούσαν άτρωτους.
Η αποστολή στο Μίνστερ ήταν η μεγαλύτερη αερομαχία ως τότε.
Δεν ήταν μόνο μια επιδρομή, μα ένας τιτάνιος αγώνας
μεταξύ δύο μεγάλων και φονικών αεροπορικών στρατών.
Η 100ή είχε φτάσει στην Αγγλία τέσσερις μήνες πριν το Μίνστερ
με 140 ιπτάμενους αξιωματικούς.
Μετά το Μίνστερ, μόλις τρεις από αυτούς ήταν αξιόμαχοι.
Το ιστορικό μας μαθεύτηκε και κάποιοι άρχισαν να ανησυχούν για μας.
Μας αποκαλούσαν Ματωμένη Ομάδα.
Όταν είσαι αεροπόρος σε αποστολή, ζεις τέσσερις ώρες απόλυτου τρόμου.
Μετά πας με το ποδήλατο στην παμπ,
πίνεις μια μπίρα, μιλάς με μια κοπέλα, γυρίζεις στη βάση,
κάθεσαι όμορφα και ήρεμα.
Ξυπνάς την επομένη και ζεις πάλι τον τρόμο.
Σε κάποιες περιπτώσεις, όλο αυτό οδηγούσε ανθρώπους στην κατάρρευση.
Μετά τη Μαύρη Βδομάδα, το ηθικό στην 8η κατακρημνίστηκε
και οι διοικητές φοβούνταν τυχόν ανταρσίες.
Ανησυχητικές αναφορές από στρατιωτικούς ιατρούς
και ψυχιάτρους κατέγραφαν παράξενη συμπεριφορά των πληρωμάτων
καθώς η μάχη διατάρασσε ύπουλα τον αυτοέλεγχο των αεροπόρων.
Έχω δει περιπτώσεις
όπου κάποιοι δεν ήταν σε θέση να βγουν κανονικά από το αεροπλάνο.
Ήταν άτομα που βρίσκονταν στα πρόθυρα
αυτού που ονομάσαμε θύματα της πολεμικής κόπωσης.
Πολλοί από τους άντρες με νευρωτικές αντιδράσεις
συνέρχονται γρήγορα όταν απέχουν προσωρινά από τη μάχη.
Η ανάρρωση εξαρτάται θεμελιωδώς
από τις θεραπευτικές ικανότητες του ίδιου του ασθενούς.
Ικανότητες που εφαρμόζονται μακριά από το νοσοκομειακό περιβάλλον.
ΟΙΚΟΣ ΑΝΤΙΑΕΡΟΠΟΡΙΚΩΝ ΟΞΦΟΡΔΗ, ΑΓΓΛΙΑ
Προσπαθούσαμε να τους βγάλουμε από το περιβάλλον του πολέμου
για λίγες μέρες και να τους στείλουμε σε έναν οίκο ανάπαυσης.
Τον ονομάσαμε Οίκο Αντιαεροπορικών.
Κάποιες φορές ήταν αναζωογονητικό, κάποιες φορές δεν ήταν.
Ήταν πρόβλημα που αντιμετώπιζαν όλοι οι διοικητές.
Υπάρχουν άνθρωποι των οποίων η χημική και πνευματική υπόσταση
δεν τους επιτρέπει να αντέξουν αυτές τις συνθήκες.
Έπρεπε να τους απομακρύνουμε αμέσως από τα πληρώματα και τη βάση,
επειδή αυτή η συμπεριφορά ήταν μεταδοτική
και δεν έπρεπε να επηρεάσει το ηθικό των υπόλοιπων αντρών
που πετούσαν κάθε μέρα και συνέχιζαν να εκτελούν τα καθήκοντά τους.
Δεν ήταν απλώς ότι η συμμαχική αεροπορία
δεν είχε πετύχει καθόλου αεροπορική υπεροχή στην Ευρώπη.
Έχαναν τον αεροπορικό πόλεμο.
Δεν πετυχαίναμε πάντα το βαρέλι.
Σκορπούσαμε βόμβες, ακόμα και τις ηλιόλουστες μέρες,
πολλά χιλιόμετρα από τον στόχο.
Δεν έβρισκαν στόχο και γίνονταν οι ίδιοι στόχος
της γερμανικής αεράμυνας. Ήταν σφαγή.
Ρ. ΧΑΝΣΕΝ ΣΥΓΓΡΑΦΕΑΣ
Αυτός ο σωρός ήταν κάποτε ένα αεροπλάνο,
22.000 ώρες αμερικανικής εργασίας.
Κάθε μέτρο συντριμμιών είναι δέκα Αμερικανοί νεκροί ή αιχμάλωτοι.
Το πιο τρομερό πράγμα που περίμενες ήταν να σε καταρρίψουν.
ΚΑΤΕΧΟΜΕΝΗ ΓΑΛΛΙΑ
Πάντα ξέραμε ότι ήταν πιθανό.
Ήμασταν νέοι και νομίζαμε ότι ήμασταν αθάνατοι,
σκεφτόμασταν ότι θα πετύχαιναν τους άλλους,
αλλά όχι εμάς.
ΣΜΗΝΑΓΟΣ ΜΕΡΦΙ ΑΓΝΟΕΙΤΑΙ
Ήξερα πόσο ανησυχούσε η μητέρα μου για μένα
και ήξερα ότι θα λάβαινε τηλεγράφημα από το Υπουργείο Πολέμου ότι αγνοούμαι
και δεν θα ήξερε τι μου συνέβη.
Οι αεροπόροι είχαν αλεξίπτωτα, αλλά δεν εκπαιδεύονταν στη χρήση τους.
Λάμβαναν ελάχιστη εκπαίδευση σε τακτικές διαφυγής και αποφυγής.
Ούτε είχαν προειδοποιηθεί ότι οι πολίτες βομβαρδισμένων πόλεων
είχαν αρχίσει να επιτίθενται σε αεροπόρους στο έδαφος.
Ο Κλέβεν καταρρίπτεται και βλέπει να μαζεύονται κάτι αγρότες.
Το επόμενο που θυμάται
είναι έναν αγρότη να έχει ένα δικράνι στο στήθος του,
έτοιμος να τον καρφώσει.
Καταφτάνει η αερονομία της Λουφτβάφε.
Με πήγαν σε ένα αεροδρόμιο της Λουφτβάφε όπου συγκέντρωναν
τους Αμερικανούς ιπτάμενους που είχαν αιχμαλωτιστεί.
ΝΤΟΥΛΑΓΚ ΛΟΥΦΤ ΦΡΑΝΚΦΟΥΡΤΗ, ΓΕΡΜΑΝΙΑ
Με ανέκρινε ένας τύπος που με συνεχάρη για την προαγωγή μου.
Είχα γίνει υποσμηναγός μόλις τρεις μέρες πριν.
Αυτό με εξέπληξε.
Μου δίνει μια καρτέλα
με το όνομά μου, την ημερομηνία γέννησης, ονόματα γονέων και τη διεύθυνσή μου.
ΛΟΡΕΝΣ ΟΥΟΛΦ ΠΑΛΟΣ ΒΕΡΝΤΕΣ
Οι Γερμανοί είχαν κατασκόπους στις ΗΠΑ που τους έστελναν τις τοπικές εφημερίδες.
Έτσι σε ηρεμούσαν.
Εσύ νόμιζες ότι κάνεις μια συζήτηση κι αυτοί ήξεραν τα πάντα για σένα.
Αυτή η πονηρή τεχνική ανάκρισης
ήταν συχνά αποτελεσματική απέναντι σε ανυποψίαστους αεροπόρους
ώστε να δώσουν πληροφορίες που θεωρούσαν ασήμαντες,
αλλά ήταν πολύτιμες για τους έμπειρους ανακριτές.
Το επόμενο πρωί μας έβαλαν σε ένα εμπορευματικό βαγόνι.
Ήμασταν 30 ή 40 άτομα στο βαγόνι.
Κανείς μας δεν ήξερε τι θα συνέβαινε.
ΣΤΑΛΑΓΚ ΛΟΥΦΤ Γ' ΣΑΓΚΑΝ, ΓΕΡΜΑΝΙΑ
Θυμάμαι να περνάω την πύλη, υπήρχαν μεγάλοι, ξύλινοι πάσσαλοι
και συρματόπλεγμα παντού.
Πύργοι επιτήρησης σε όλες τις γωνίες.
Υπήρχε ένα διάστημα περίπου τριών μέτρων μεταξύ του μεγάλου φράχτη
και ενός μικρότερου φράχτη.
Αν περνούσαμε τον μικρό φράχτη, θα μας πυροβολούσαν.
Οι Αμερικανοί αιχμάλωτοι ήταν στην πλειονότητά τους μέλη της 100ής
που είχαν καταρριφθεί πριν από μένα.
Μόλις μας είδαν να μπαίνουμε,
κάποιοι γέλασαν και είπαν "Σας περιμέναμε και τελικά ήρθατε".
ΙΓΚΑΝ, ΤΖ. - ΚΛΕΒΕΝ, ΓΚ.
Κλέβεν και Ίγκαν έφτασαν στο Στάλαγκ Λουφτ Γ' με διαφορά ημερών.
Ο Κλέβεν έκανε αστειάκια με τον τραυματισμένο Ίγκαν
και σύντομα ήταν μαζί στον ίδιο θάλαμο.
Γρήγορα ανέλαβαν ηγετικούς ρόλους μέσα στο στρατόπεδο.
Ζούσαμε μαζί, μαγειρεύαμε μαζί,
πλέναμε τα ρούχα μας μαζί, κάναμε ντους μαζί.
Το ντους ήταν μία φορά τη βδομάδα, αν ήσουν τυχερός.
Η ζωή στα στρατόπεδα αιχμαλώτων ήταν πάρα πολύ αυστηρή.
Τα πάντα γίνονταν με στρατιωτικό τρόπο για να απασχολούνται,
να διατηρείται η πειθαρχία και για να κρατηθούν ζωντανοί.
ΤΕΧΕΡΑΝΗ, ΙΡΑΝ
ΝΟΕΜΒΡΙΟΣ 1943
Σε μυστική συνάντηση στη διάσκεψη της Τεχεράνης
στα τέλη Νοεμβρίου του 1943,
Ρούζβελτ, Τσόρτσιλ και Στάλιν συμφώνησαν να ανοίξουν δεύτερο μέτωπο κατά των ναζί
με σχεδιασμό και εκτέλεση κυρίως από ΗΠΑ και Βρετανία.
ΑΚΤΗ ΓΙΟΥΤΑ - ΑΚΤΗ ΟΜΑΧΑ ΑΚΤΗ ΤΖΟΥΝΟ - ΝΟΡΜΑΝΔΙΑ
Μια μαζική αμφίβια επίθεση, η μεγαλύτερη στην ιστορία,
σε πέντε ακτές στη Νορμανδία της Γαλλίας, με την κωδική ονομασία "Επικυρίαρχος".
Προγραμματίστηκε για τον Μάιο του 1944, μόλις έξι μήνες μετά.
Ο στρατηγός Αϊζενχάουερ εκλήθη στο Λονδίνο.
Είπε ότι ο στόλος δεν θα ξεκινήσει αν δεν εξουδετερώσετε τη Λουφτβάφε.
ΠΙΝΑΚΑΣ ΑΠΟΣΤΟΛΩΝ
Αυτή είναι η αποστολή μας.
Γνωρίζαμε ότι καμία απόβαση δεν μπορούσε να γίνει
αν δεν αποκτούσαμε αεροπορική υπεροχή.
Ο στόχος ήταν να καταρρίψουν τόσο πολλά μαχητικά
ώστε οι Γερμανοί να μην προβάλλουν πια αντίσταση.
Είχαμε μεγάλες απώλειες λόγω της δράσης των μαχητικών.
ΠΤΕΡΑΡΧΟΣ ΝΤΟΥΛΙΤΛ ΔΙΟΙΚΗΤΗΣ 8ης, 1944-1945
Έτσι, ξεκινήσαμε ένα εντατικό πρόγραμμα κατασκευής μαχητικών στις ΗΠΑ.
Στα τέλη του 1943, έφτασε στην Αγγλία ένα μαχητικό.
Ήταν το μαχητικό που περίμενε η 8η Αεροπορία.
Ήταν το P-51 Mustang.
Το Mustang. Το P-51.
Το μαχητικό με τη μεγαλύτερη εμβέλεια στον κόσμο.
Ταχύτητα, γρήγορη άνοδος, γρήγορη εφόρμηση, κλειστή στροφή.
Όταν ήρθαν τα P-51,
είχαν την εμβέλεια να μας συνοδεύσουν στον στόχο και πίσω.
Επίσης, στα P-47 τοποθετήθηκαν
εξωτερικές δεξαμενές καυσίμου ώστε να μας συνοδεύουν κι αυτά.
Όταν πήγαμε στο Έμντεν και είδα όλα αυτά τα υπέροχα P-51,
σκέφτηκα, ίσως για πρώτη φορά, "Θα τα καταφέρω".
Η κύρια αποστολή δεν είναι η προστασία των βομβαρδιστικών.
Είναι η καταδίωξη της Λουφτβάφε σε αέρα και έδαφος.
Κυριακή πρωί, 20 Φεβρουαρίου...
ΤΕΣΣΕΡΙΣ ΜΗΝΕΣ ΠΡΙΝ ΤΗΝ D-DAY
γίνεται η πιο σφοδρή επίθεση στην ιστορία της αμερικανικής αεροπορίας ως τότε.
Ήταν το προοίμιο της εισβολής.
Προγραμματίστηκαν αλλεπάλληλες καθημερινές επιδρομές.
Αυτό θα έκρινε ολόκληρο τον πόλεμο.
Μέρα με τη μέρα, μήνα με τον μήνα,
Mustang και Thunderbolt ενάντια σε Me 109 και Fw 190.
Τα μαχητικά μας επιτίθενται, επιτίθενται.
Η αναλογία καταρρίψεων ανέβηκε στο 4 προς 1 υπέρ μας.
Το ποσοστό απωλειών των Γερμανών πιλότων στο δυτικό μέτωπο
ανάμεσα στον Ιανουάριο και τον Μάιο του 1944 ήταν 99%.
Έγινε σφαγή.
Μόνο μετά την εισαγωγή των Mustang στον πόλεμο
η Αμερική και η Αγγλία απέκτησαν αεροπορική υπεροχή.
Για να πας στην καρδιά του εχθρού
προκαλώντας τη Λουφτβάφε να πετάξει, πας στο Βερολίνο.
ΔΡ Τ. ΝΤ. ΜΠΙΝΤΛ ΣΥΓΓΡΑΦΕΑΣ
Όταν τραβήχτηκε η κουρτίνα στην ενημέρωση
και η πορεία πήγαινε ως το Βερολίνο,
στην αρχή επικράτησε απόλυτη σιωπή και μετά ζητωκραυγές.
Δεν ακούς τι συμβαίνει εκεί, οκτώ χιλιόμετρα χαμηλότερα,
αλλά σταθμοί διαλογής, δεξαμενές χημικών, πλοία, αποθήκες,
ανταλλακτικά, εργοστάσια ρουλεμάν, όλα διαλύονται σε μια κόλαση φωτιάς.
Ήταν η πρώτη φορά που οι Αμερικανοί βομβάρδιζαν το Βερολίνο.
Θα ήταν ο πιο δύσκολος στόχος της 8ης,
αλλά έπρεπε να γίνει.
Μπορώ να πω ότι αν ήμουν στη Γερμανία
και έβλεπα καθημερινά ορδές αεροπλάνων να έρχονται και να ρίχνουν βόμβες,
θα είχε επηρεάσει πολύ σοβαρά το ηθικό μου.
Πρέπει να επηρέασε σοβαρά το ηθικό σε πολίτες και στρατιωτικούς.
ΣΤΑΛΑΓΚ ΛΟΥΦΤ Γ'
Ένα από τα χειρότερα πράγματα όταν είσαι αιχμάλωτος πολέμου
είναι ότι δεν ξέρεις για πόσο θα είσαι αιχμάλωτος.
Δεν σου έχει επιβληθεί κάποια συγκεκριμένη ποινή.
Θα είσαι εκεί μέχρι να δραπετεύσεις ή μέχρι να τελειώσουν όλα.
Ξεκίνησα μια σήραγγα.
Μια παλιά τουαλέτα είχε δάπεδο από πλακάκι
και σκέφτηκα να δω αν μπορούσε να γίνει κάτι.
Σκοπός μου ήταν να έχω αφαιρούμενα πλακάκια
και να αρχίσουμε το σκάψιμο.
Οι φρουροί το κατάλαβαν σχεδόν αμέσως.
ΣΤΟΑ "ΧΑΡΙ"
Περίπου 76 Βρετανοί αιχμάλωτοι απέδρασαν μέσω μιας άλλης σήραγγας
σχεδόν δίπλα στη δική μας, την οποία είχαν σκάψει.
Έγινε γνωστή ως η Μεγάλη Απόδραση.
Όλοι εκτός από δύο συνελήφθησαν και 50 εκτελέστηκαν από τους Γερμανούς.
Οι ελάχιστα αξιοπρεπείς σχέσεις που είχαμε με τους Γερμανούς
κόπηκαν εντελώς μετά από αυτό.
Μια μέρα έλαβα ένα τηλεφώνημα και μου είπαν
"Θέλει να σας μιλήσει ο πτέραρχος ΛεΜέι".
Είπε "Τζέφρι, χρειάζομαι έναν διοικητή
για την 95η και έναν για την 100ή Ομάδα Βομβαρδισμού.
Διάλεξε ποια θες".
ΑΡΧΗΓΕΙΟ 95η ΟΜΑΔΑ
Η 95η τα είχε πάει υπέροχα. Είχε χάσει ελάχιστα αεροσκάφη.
Το ιστορικό βομβαρδισμών της ήταν καλό. Θα μπορούσα να κάνω περισσότερα
για την 100ή παρά για την 95η.
Έτσι, τον κάλεσα και του είπα ότι με την άδειά του
θα δεχόμουν την 100ή Ομάδα.
Τον ρώτησα "Πότε θέλετε να παρουσιαστώ;" Μου είπε "Το απόγευμα".
Το πρώτο που ζήτησα από τον πτέραρχο ήταν να αποσύρω την 100ή
από τις επιχειρήσεις για δύο μέρες και το ενέκρινε.
Έτσι, τις επόμενες δύο μέρες, από τέσσερις ώρες πρωί και απόγευμα,
πετάξαμε με κάθε αεροπλάνο της 100ής σε σχηματισμό.
Ο Τομ Τζέφρι ήταν δυναμικός, χαρισματικός και γνώστης
όχι μόνο των αεροσκαφών, αλλά και της εναέριας μάχης.
Άντρες στο πρώτο αεροπλάνο φωτογράφιζαν τον σχηματισμό
ώστε να εντοπίσουμε ποιος πετούσε καλά και ποιος όχι.
Μετά πήρα ένα παλιό αεροπλάνο κι έκανα κύκλους γύρω από τον σχηματισμό,
μπρος και πίσω, για να τους φέρω στη θέση τους.
Οι διοικητές μας είχαν λυσσάξει με το να κρατάμε κλειστούς σχηματισμούς.
Τον νόμιζες κλειστό, σου έλεγαν να κλείσεις κι άλλο.
Στο τέλος του διημέρου,
η 100ή πετούσε με τον καλύτερο σχηματισμό που είχα δει ποτέ.
Μόνο αφότου ήρθε ο Τζέφρι γίναμε εξαιρετική ομάδα.
Νομίζω η καλύτερη ομάδα της αεροπορίας.
Κάθε πλήρωμα της 8ης Αεροπορίας έπρεπε να πετάξει σε 25 αποστολές.
Μόλις συμπλήρωνες 25 αποστολές, σε έστελναν πίσω στις ΗΠΑ.
Μόλις τις συμπλήρωσα, μου είπαν ότι μπορώ να παραμείνω
και να γίνω διοικητής μοίρας ή να γυρίσω στις ΗΠΑ.
Κατέληξα ότι είχα σταθεί εξαιρετικά καλότυχος
και τυχερός που επέζησα και ότι δεν έπρεπε να το παρατραβήξω.
Έτσι, επέλεξα να επιστρέψω.
Ο Ρόζι Ρόζενταλ συμπλήρωσε 25 αποστολές
στις 8 Μαρτίου 1944 μετά από μια επιδρομή στο Βερολίνο.
Το πλήρωμα με παρότρυνε να περάσω ξυστά από τον πύργο.
Ήμουν πολύ συντηρητικός πιλότος και είπα "Δεν νομίζω".
Αλλά φτάνοντας είπα "Δεν βαριέσαι;"
Πήγα ίσια προς τον πύργο και όλοι έπεσαν στο πάτωμα.
Πέρασα ξυστά τρεις ή τέσσερις φορές πριν προσγειωθώ.
Τότε κάποιος ήρθε και μου είπε
"Ρόζι, ήξερες ότι ήταν εκεί ο πτέραρχος Χάγκλιν;
Έπεσε στο πάτωμα και τα ρούχα του έγιναν χάλια".
Μπαίνω στην αίθουσα ενημέρωσης και βλέπω τον πτέραρχο Χάγκλιν.
Ήρθε και μου έπιασε το χέρι και είπε "Φοβερή διέλευση, Ρόζι".
Όλοι ήξεραν ότι η D-Day ήταν κοντά
και ο μεγάλος στόχος του Ρόζι ήταν να αποτελειώσει το ράιχ.
Αν έφευγες, ήταν σαν να έφευγες από το κέντρο του σύμπαντος.
Τότε αποφάσισα να συνεχίσω να πετάω
και τελικά έγινα διοικητής μοίρας.
Σήμερα, 650 αμερικανικά ιπτάμενα φρούρια
επέφεραν σοβαρότατα πλήγματα στις γερμανικές παράκτιες άμυνες.
Πήγα στη Γαλλία όπου βομβαρδίσαμε κάποιον στόχο.
Επιστρέφοντας, ήρθε κάποιος στο αεροπλάνο
και μου είπε να παρουσιαστώ το βράδυ στο αρχηγείο του πτέραρχου ΛεΜέι.
Ο πτέραρχος ήρθε και ανακοίνωσε ότι οι συμμαχικές δυνάμεις
θα έκαναν απόβαση το επόμενο πρωί στις ακτές της Νορμανδίας.
Είπε ότι για να καταλάβουμε επαρκώς
τη σημασία αυτής της περίστασης,
η 8η Αεροπορία θα επιστρατεύσει κάθε διαθέσιμο αεροπλάνο
ώστε να φροντίσουμε να βγει όλος αυτός ο κόσμος στη στεριά.
Θυμάμαι ότι ήμουν στην ενημέρωση
και όταν τράβηξαν την κουρτίνα του χάρτη ακούστηκαν ζητωκραυγές.
Δεν είχα ξανακούσει κάτι παρόμοιο από τα πληρώματα.
Επιτέλους, η D-Day είχε φτάσει.
6 ΙΟΥΝΙΟΥ 1944
Στρατιώτες, ναύτες και αεροπόροι της Συμμαχικής Εκστρατευτικής Δύναμης,
πρόκειται να ξεκινήσετε τη μεγάλη σταυροφορία...
ΣΤΡΑΤΗΓΟΣ ΑΪΖΕΝΧΑΟΥΕΡ ΑΝΩΤΑΤΟΣ ΔΙΟΙΚΗΤΗΣ
την οποία ετοιμάζαμε πολλούς μήνες.
Όλος ο κόσμος σάς παρακολουθεί.
Το έργο σας δεν θα είναι εύκολο.
Ο εχθρός σας είναι εκπαιδευμένος, εξοπλισμένος και σκληραγωγημένος.
Θα πολεμήσει άγρια.
Έχω πλήρη εμπιστοσύνη στο θάρρος, την αφοσίωση και το αξιόμαχό σας.
Δεν θα δεχτούμε τίποτα λιγότερο από ολοκληρωτική νίκη.
Πετώντας πάνω από τη Μάγχη,
κοιτάξαμε κάτω και είδαμε μια αρμάδα από χιλιάδες πλοία.
Ήταν συναρπαστικό.
Εδώ Ρόμπερτ Σέιντ Τζον, αίθουσα σύνταξης του NBC στη Νέα Υόρκη.
Μια μεγαλειώδης στιγμή στην παγκόσμια ιστορία.
Οι άντρες του στρατηγού Αϊζενχάουερ βγαίνουν από τα αποβατικά σκάφη
και μάχονται στις ακτές μπαίνοντας στο φρούριο της ναζιστικής Ευρώπης.
Έρχονται από τη θάλασσα
και επιτίθενται στον εχθρό υπό το σύννεφο μαχητικών αεροσκαφών.
Το εναέριο μένος ήταν ασταμάτητο.
Οι αεροπόροι στην τακτική υποστήριξη της απόβασης δεν ξεκουράστηκαν καθόλου.
Επέστρεφαν, γέμιζαν καύσιμα, φόρτωναν βόμβες και πυρομαχικά
και επιχειρούσαν ξανά και ξανά.
Δεν υπήρξε καθόλου αντίσταση από τη Λουφτβάφε κατά την απόβαση.
Η αεροπορία άνοιξε τον δρόμο για την εισβολή μέσω της Μάγχης.
Η Γερμανία έπρεπε τώρα να πολεμήσει σε δύο μέτωπα,
με την Αγγλία και τις ΗΠΑ στα δυτικά και με τους Ρώσους στα ανατολικά.
ΑΓΓΛΙΑ - ΓΕΡΜΑΝΙΑ - ΡΩΣΙΚΟ ΜΕΤΩΠΟ
Τον Αύγουστο οι Ρώσοι ανακάλυψαν το Μαϊντάνεκ,
εγκαταλελειμμένο στρατόπεδο συγκέντρωσης και εξόντωσης κοντά στο Λούμπλιν,
αδιαμφισβήτητη απόδειξη για το πρόγραμμα εξόντωσης των Εβραίων της Ευρώπης.
ΜΑΖΙΚΗ ΔΟΛΟΦΟΝΙΑ ΑΠΟ ΤΟΥΣ ΝΑΖΙ ΑΠΟΚΑΛΥΠΤΕΤΑΙ
Οι δυνάμεις εισβολής μας βρίσκονται στην επίθεση
κατά των ναζί που διατάχθηκαν να πεθάνουν παρά να υποχωρήσουν.
ΣΤΑΛΑΓΚ ΛΟΥΦΤ Γ' ΣΑΓΚΑΝ
Ωστόσο, δεν έχουν άλλη επιλογή, αφού η επίθεση διενεργείται
με όλη τη δύναμη που η συμμαχική διοίκηση μπορεί να ρίξει στη μάχη.
Είχαμε τρία λαθραία ραδιόφωνα...
Ο. "ΜΠΙΛ" ΚΑΟΥΤΣ ΒΟΜΒΑΡΔΙΣΤΗΣ, 100ή
και ξέραμε όλα όσα ήξερε το BBC.
Όταν ξεκίνησε η εισβολή τον Ιούνιο του '44,
ξέραμε ότι δεν θα μέναμε εκεί για πάντα.
Αιχμάλωτοι αεροπόροι συνέρρεαν στο Στάλαγκ Λουφτ Γ'.
Μεταξύ αυτών, μαύροι πιλότοι
όπως οι ανθυποσμηναγοί Αλεξάντερ Τζέφερσον και Ρίτσαρντ Μέικον,
μέλη της φημισμένης 332ης Ομάδας Μαχητικών, τις Κόκκινες Ουρές.
Οι πιλότοι Τασκίγκι έβαφαν κόκκινες τις ουρές των αεροπλάνων τους.
Ακόμα κι αν κάποιος δεν ήξερε ότι οι πιλότοι ήταν μαύροι...
ΔΡ Μ. ΝΤΕΛΜΟΝΤ ΣΥΓΓΡΑΦΕΑΣ
ήξερε ότι ήταν Κόκκινες Ουρές.
Δεν είχαμε καμία ανησυχία όταν αντιμετωπίζαμε τον εχθρό,
επειδή ξέραμε ότι ήμασταν καλύτεροι πιλότοι από εκείνους.
Ήμουν "Σκοπεύσατε, πυρ".
Ρ. ΜΕΪΚΟΝ ΠΙΛΟΤΟΣ, 332η
Οι γενναίοι μαύροι πιλότοι περίμεναν
να συμβάλουν στην πολεμική προσπάθεια και διακρίθηκαν εξαιρετικά.
Στην πολεμική αεροπορία, ειδικά τα πληρώματα των βομβαρδιστικών
που έκαναν μεγάλες, επικίνδυνες διαδρομές, λένε ότι εκτιμούσαν τις Κόκκινες Ουρές
περισσότερο από κάθε άλλη μοίρα στον πόλεμο.
ΤΖ. Τ. ΜΟΓΙΕ ΣΥΓΓΡΑΦΕΑΣ
Μέικον και Τζέφερσον υπέστησαν φυλετικές διακρίσεις
στις βάσεις αεροπορίας σε ΗΠΑ και Ιταλία
και σοκαρίστηκαν όταν ανακάλυψαν
ότι στους θαλάμους αιχμαλώτων δεν υπήρχε διαχωρισμός.
Περίπου 150 άντρες
είχαν έρθει στο στρατόπεδο και είχαμε μπει στη σειρά.
Λίγο πιο πίσω στη γραμμή, ένα ψηλός, άξεστος από το Κεντάκι...
Α. ΤΖΕΦΕΡΣΟΝ ΠΙΛΟΤΟΣ, 332η
έρχεται και λέει "Μάλλον θα πάρω αυτό το αγόρι".
Ο σμήναρχος ήρθε και είπε "Ανθυποσμηναγέ, πήγαινε μαζί του".
"Μάλιστα, κύριε".
Οι Γερμανοί με πήγαν στον θάλαμο
και μου έδειξαν πού θα κοιμόμουν, στο τρίτο κρεβάτι πάνω.
Δεν είχα καταλάβει πόσο σοβαρά είχα τραυματιστεί.
Είχα παραλύσει από τη μέση και κάτω.
Μόλις είδαν ότι δεν μπορούσα να κουνηθώ, οι Γερμανοί προσπάθησαν να τους πουν
να δώσει κάποιος την κάτω κουκέτα για αυτόν τον άνθρωπο.
Κανείς δεν κινήθηκε.
Τελικά, ένα παιδί από το Τέξας είπε "Ας πάρει την κουκέτα μου, πάω εγώ πάνω".
Αυτός και εγώ γίναμε οι καλύτεροι φίλοι.
Έπρεπε να είναι ενωμένοι για να επιβιώσουν στο στρατόπεδο.
Έκαναν στην άκρη ή έστω μείωσαν τις ρατσιστικές συμπεριφορές
επειδή έπρεπε να συνεργαστούν για να επιβιώσουν από εκείνη την εμπειρία.
Η αεροπορία είχε αποστολή να στερήσει από το ράιχ τα καύσιμα
βομβαρδίζοντας γερμανικά εργοστάσια πετρελαίου.
Οι Σύμμαχοι έπρεπε επίσης να χτυπήσουν εγκαταστάσεις μεταφοράς και αποθήκευσης
του άνθρακα που τροφοδοτούσε τα εργοστάσια αεροσκαφών.
Αυτή η αεροπορική πολιορκία ακρωτηρίασε την πολεμική μηχανή
κι άφησε τον γερμανικό στρατό χωρίς αεροπορική κάλυψη
στις αποφασιστικές μάχες του πολέμου.
Ήμασταν στη λέσχη αξιωματικών μέχρι τη 01:00 ή τις 02:00.
Ξαφνικά ακούσαμε την ανακοίνωση να ετοιμαστούμε για αποστολή το πρωί.
Στείλαμε 2.000 βαριά βομβαρδιστικά.
Όλος ο ορίζοντας ήταν καλυμμένος από τετρακινητήρια βομβαρδιστικά.
Για να καταστραφεί ένα μόνο εργοστάσιο
στην περιοχή Λεούνα κοντά στο Μέρσεμπουργκ,
χρειάστηκαν 6.000 βομβαρδιστικά που πέταξαν περίπου 40 αποστολές.
Η ομάδα μας ηγήθηκε μιας τεράστιας επιδρομής στο Βερολίνο.
Ήταν μια πολύ όμορφη μέρα.
Ο ήλιος έλαμπε, ούτε ένα σύννεφο στον ορίζοντα.
Καθώς πλησιάζαμε τον στόχο, το αεροπλάνο χτυπήθηκε,
αλλά συνεχίσαμε και βομβαρδίσαμε τον στόχο,
γνωρίζοντας ότι δεν μπορούμε να επιστρέψουμε στη βάση μας.
Υπήρχε καπνός και φωτιά και ήξερα ότι έπρεπε να εγκαταλείψω.
Όταν βγήκα, νόμιζα ότι ήμουν στον παράδεισο.
Και ξαφνικά, φτάνω στο έδαφος, κοιτάω πάνω
και βλέπω τρεις στρατιώτες να έρχονται προς το μέρος μου με όπλα.
Ένας τους σήκωσε το όπλο του και ήταν έτοιμος να με χτυπήσει
και παρατήρησα ότι είχε στο καπέλο του το σύμβολο του Κόκκινου Στρατού.
Φώναξα "Αμερικάνσκι, Ρούζβελτ,
Στάλιν, Τσόρτσιλ, Pepsi-Cola, Coca-Cola, Lucky Strike".
Η επιδρομή στο Βερολίνο ήταν η 52η και τελευταία αποστολή του Ρόζι.
Οι περισσότερες που πέταξε πιλότος της 100ής.
Αφού ανέρρωσε σε ρωσικό νοσοκομείο, ο Ρόζι επέστρεψε στο Θορπ Άμποτς,
εκεί που πέταξε την πρώτη του αποστολή ενάμιση χρόνο νωρίτερα.
Οι Ρώσοι χτυπούσαν την πόρτα.
Ακούγαμε το πυροβολικό και άλλους ήχους μάχης σε απόσταση.
Ο Χίτλερ ήταν αναποφάσιστος.
Μεταφέρουμε ή σκοτώνουμε τους κρατούμενους;
Μ. Τ. ΟΥΛΤΟΝ ΣΥΓΓΡΑΦΕΑΣ
Ήταν μια πιθανότητα.
Και ξαφνικά μια νύχτα
οι Γερμανοί είπαν στους αξιωματικούς μας ότι θα φεύγαμε αμέσως από το στρατόπεδο
και ότι θα ξεκινούσαμε πορεία εντός μίας ώρας.
Είπαν ότι μας μετακινούν για την ασφάλειά μας.
Αυτό είπαν, αλλά όλοι ξέραμε τον λόγο.
Οι αεροπόροι δεν ήξεραν πού πήγαιναν.
Φοβούνταν ότι ο Χίτλερ θα χρησιμοποιούσε αεροπόρους ως ανθρώπινες ασπίδες.
Και ήταν ο χειρότερος χειμώνας των τελευταίων 100 ετών.
Ήταν πορεία σε δριμύ ψύχος. Το χιόνι έφτανε στο γόνατο.
Περπατήσαμε όλη τη νύχτα μέχρι αργά το επόμενο απόγευμα
με σύντομες στάσεις.
ΣΠΡΕΜΠΕΡΓΚ - ΣΑΓΚΑΝ - ΜΟΣΜΠΟΥΡΓΚ
ΓΕΡΜΑΝΙΑ - ΤΣΕΧΟΣΛΟΒΑΚΙΑ
Στο Σπρέμπεργκ μάς έβαλαν σε τρένο. Μας κλείδωσαν σε εμπορευματικά βαγόνια.
Στρίμωξαν 60 με 70 άντρες.
Δεν είχες χώρο να καθίσεις. Ήταν κόλαση.
Ήμασταν στριμωγμένοι σαν σαρδέλες. Όποιος έπεφτε κάτω, ποδοπατούνταν.
Όταν έφτασαν, κοπανούσαν τις πόρτες για να βγουν.
Οι φρουροί άνοιξαν τελικά τις πόρτες.
Ήταν όσο άσχημα μπορείτε να φανταστείτε.
ΣΤΑΛΑΓΚ Ζ'-Α ΜΟΣΜΠΟΥΡΓΚ
Ήταν ένα στρατόπεδο που είχε σχεδιαστεί
για να χωράει 8.000 με 10.000 άτομα το πολύ.
Υπήρχαν πάνω από 100.000.
Ένα στρατόπεδο κόλαση.
Δεν υπήρχαν θάλαμοι, πολλοί κοιμούνταν έξω.
Οι συνθήκες ήταν φρικτές.
Κανείς δεν ήξερε τι θα του συμβεί.
29 ΑΠΡΙΛΙΟΥ 1945
Μια μέρα, περπατούσαμε στο στρατόπεδο.
Κάποιος είπε "Να ένα άρμα μάχης. Είναι Sherman".
Κοιτάξαμε κι εμείς, ήταν σίγουρα ένα άρμα μάχης Sherman στον ορίζοντα.
Ήρθε η 3η Στρατιά του Πάτον.
Είδα τον Πάτον στο άρμα να μπαίνει από την κεντρική πύλη του Στάλαγκ Ζ'-Α.
Μας ελευθέρωσαν.
Οι άντρες πήγαν στον ιστό της σημαίας και κατέβασαν τη σβάστικα.
Ξεδίπλωσαν την αμερικανική σημαία και την ύψωσαν. Εμείς σταθήκαμε προσοχή.
Δεν φορούσαμε στολές, μόνο κουρελιασμένα ρούχα.
Ήταν ο καλύτερος χαιρετισμός που έδωσα ποτέ.
Ήταν συγκινητικό.
Ήμασταν επιτέλους ελεύθεροι
μετά από τόσους μήνες και χρόνια ως αιχμάλωτοι πολέμου.
Μου ήταν δύσκολο να πιστέψω ότι επιτέλους θα γυρίζαμε σπίτι.
Εδώ Λονδίνο. Έκτακτη είδηση.
Το γερμανικό ραδιόφωνο μόλις ανακοίνωσε ότι ο Χίτλερ είναι νεκρός.
ΝΕΚΡΟΣ Ο ΧΙΤΛΕΡ, ΛΕΝΕ ΟΙ ΝΑΖΙ
Την 1η Μαΐου 1945, τη μέρα που έγινε γνωστή η αυτοκτονία του Χίτλερ,
η 100ή πέταξε την τελευταία αποστολή,
ως μέρος αυτού που ονομαζόταν Επιχείρηση Λαγωνικό.
Τα πληρώματα έριχναν, με αλεξίπτωτο, τρόφιμα, όχι βόμβες.
Βοήθεια για σχεδόν πέντε εκατομμύρια πεινασμένους στην Ολλανδία,
ακόμα κατεχόμενη από φανατικούς ναζί.
Καθώς τα βομβαρδιστικά έφταναν στα περίχωρα του Άμστερνταμ,
περνούσαν πάνω από χωράφια με πολύχρωμες τουλίπες.
ΕΥΧΑΡΙΣΤΟΥΜΕ ΠΟΛΥ
Οι μίσχοι των λουλουδιών
είχαν κοπεί και σχημάτιζαν "Ευχαριστούμε πολύ, Γιάνκηδες".
ΟΙ ΣΥΜΜΑΧΟΙ ΑΝΑΚΟΙΝΩΝΟΥΝ: ΤΕΛΕΙΩΣΕ
Ο πόλεμος στην Ευρώπη τελείωσε.
Τα πληρώματα της 100ής μάζεψαν τους σάκους τους,
ενώ οι ντόπιοι από τα χωριά γύρω από το Θορπ Άμποτς
φόρεσαν τα γιορτινά τους
και τους αποχαιρέτησαν πριν το ταξίδι της επιστροφής τους.
ΚΑΛΩΣ ΗΡΘΑΤΕ
Φτάνοντας στην Ατλάντα, πήγα σε ένα δημόσιο τηλέφωνο
και πήρα τη μητέρα μου να της πω ότι γύρισα.
Φυσικά, ξέσπασε σε κλάματα.
Και ήρθαν...
Ήρθαν στο Φορτ ΜακΦέρσον, με πήραν και με έφεραν σπίτι.
Γυρίσαμε στην Καλιφόρνια. Είχαν έρθει οι γονείς μου.
Είχαν μαζευτεί όλοι κι εγώ ήμουν τρισευτυχισμένος.
Και τότε είδα τη μέλλουσα σύζυγό μου, την Μπάρμπαρα.
Τρεις βδομάδες μετά, παντρευτήκαμε.
Οι άντρες της Ματωμένης Ομάδας γύρισαν πίσω,
ξαναβρήκαν τις οικογένειές τους
και τις συζύγους τους
και τις αγαπημένες τους.
Κάποιοι για πρώτη φορά από τότε που έφυγαν για τον πόλεμο.
Όταν αποστρατεύτηκα ήμουν εξαντλημένος.
Είχα βιώσει πολύ δύσκολες εμπειρίες
που ήθελα να τις αφήσω πίσω μου και να επιστρέψω στην πολιτική ζωή.
Επέστρεψα στη δουλειά, στην ίδια εταιρεία που δούλευα πριν.
Αλλά δεν ήμουν πραγματικά έτοιμος να επιστρέψω στη δουλειά.
Τελικά, αφού έμεινα έξι μήνες...
ΤΟ ΚΑΘΕΣΤΩΣ ΧΙΤΛΕΡ ΣΤΟ ΕΔΩΛΙΟ
παρουσιάστηκε η ευκαιρία να πάω στη Νυρεμβέργη ως εισαγγελέας.
Ρ. ΡΟΖΕΝΤΑΛ ΕΠΙΤΡΟΠΗ ΕΓΚΛΗΜΑΤΩΝ ΠΟΛΕΜΟΥ
Πηγαίνοντας με το πλοίο, γνώρισα μια όμορφη γυναίκα,
επίσης δικηγόρο, που πήγαινε εκεί ως εισαγγελέας.
Μέσα σε 10 μέρες αρραβωνιαστήκαμε,
και παντρευτήκαμε στη Νυρεμβέργη.
Είδα τους κατηγορούμενους που ήταν πια ανίσχυροι,
να κάθονται απελπισμένοι, να δικάζονται και να καταδικάζονται.
Και αφού είδα αυτό, τότε τελείωσε οριστικά για μένα ο πόλεμος.
Ήταν ο πιο καταστροφικός πόλεμος στην ιστορία της ανθρωπότητας.
Κόστισε περισσότερες ζωές από κάθε πόλεμο που έγινε ποτέ.
Η 8η Αεροπορία είχε το υψηλότερο ποσοστό απωλειών
μεταξύ όλων των αμερικανικών ενόπλων δυνάμεων.
Τώρα που επιβίωσα
και μπορώ να ανατρέξω σε αυτό μετά από τόσα χρόνια που μεσολάβησαν,
ήταν κάτι που μου άλλαξε τη ζωή.
Αν σήμερα έχω ένα αίσθημα ενθουσιασμού, ρομαντισμού και μυθολογίας, είναι εκεί.
Οι φίλοι που έκανα τότε μου έσωσαν τη ζωή πολλές φορές.
Ήταν οι πιο σημαντικοί φίλοι στα χρονικά.
Οι συμπολεμιστές μας ήταν αφοσιωμένοι, έκαναν θυσίες, είχαν τεράστιο θάρρος.
Μαζί κλάψαμε και μαζί γελάσαμε.
Είδαμε τους συντρόφους μας να πέφτουν και να σκοτώνονται,
να τραυματίζονται, να αιχμαλωτίζονται.
Αναπτύξαμε τεράστιο αμοιβαίο σεβασμό και μοιραστήκαμε μια νίκη.
351η ΜΟΙΡΑ 1η ΕΠΕΤΕΙΟΣ 100ής ΟΜΑΔΑΣ
Πιστεύω ότι αυτή ήταν η εμπειρία όλων μας.
Οι άνθρωποι ενώθηκαν με θαυμαστό τρόπο.
Πρέπει να δώσουμε όλα τα εύσημα στους άντρες και στις γυναίκες
που θυσίασαν τη ζωή τους και έσωσαν τον κόσμο από τον φασισμό.
Οι ελευθερίες που απολαμβάνουμε δεν προέκυψαν τυχαία.
Κόστισαν και πληρώθηκαν από τη γενιά μου και τις γενιές που προηγήθηκαν.
Γι' αυτόν τον λόγο,
πιστεύω ότι αξίζει να θυμόμαστε τη γενιά του Β' Παγκοσμίου Πολέμου.
ΑΦΗΓΗΣΗ ΤΟΜ ΧΑΝΚΣ
ΕΥΧΑΡΙΣΤΟΥΜΕ ΤΟ ΥΠΟΥΡΓΕΙΟ ΑΜΥΝΑΣ ΤΩΝ ΗΠΑ ΚΑΙ ΤΗΝ ΥΠΗΡΕΣΙΑ ΙΣΤΟΡΙΑΣ ΤΗΣ ΑΕΡΟΠΟΡΙΑΣ
Υποτιτλισμός: Κώστας Φαρμάκης